Francisco Eiroa Graña

Francisco Eiroa Graña, nado en Cangas en 1892 e finado na mesma vila en 1940, foi político galego.

 Traxectoria 
Carpinteiro, correspondente de Faro de Vigo en Cangas, foi administrador dos Transportes Automóbiles. Tivo carnizaría e tenda de comestíbeis. Foi fundador e presidente do Recreo Marítimo (1912), presidente do pósito de Darbo e presidente da Federación de Pósitos de Galicia (1925-1926) e non aceptou a reelección en 1926. Foi presidente da Federación Agrícola do Morrazo en 1928 e secretario do III Congreso Provincial Agrario de Pontevedra que tivo lugar o 20 de outubro de 1929.

Presentouse ás eleccións de 1917 na lista que encabezaba o médico José Piñeiro. Volveu presentarse ás eleccións municipais de 1922. Foi concelleiro na ditadura de Primo de Rivera (de 1924 a 1925). O 14 de abril de 1931 proclamou a República en Cangas e o 18 de abril foi elixido alcalde. Permaneceu no cargo ata o triunfo da Fronte Popular nas eleccións de febreiro de 1936.

 Véxase tamén 
 Bibliografía 


Categoría:Alcaldes de Cangas
Categoría:Alcaldes de Galicia durante a II República
Categoría:Nados en Cangas
Categoría:Nados en 1892
Categoría:Finados en 1940
Categoría:Personalidades de Galicia sen imaxes